पाएं अपने शहर की ताज़ा ख़बरें और फ्री ई-पेपरडाउनलोड करें
शहर के उद्योग नगर थाना इलाका स्थित स्टील ब्रिज के पास बड़ा हादसा हुआ है। अचानक मिट्टी ढहने से वहां काम कर रहे 4 मजदूर दब गए। एक मजदूर ने मौके पर ही दम तोड़ दिया, जबकि 3 घायल हैं। हादसे के समय करीब डेढ़ दर्जन मजदूर काम कर रहे थे। घटना के बाद मौके पर अफरा तफरी का माहौल हो गया। तुरंत रेस्क्यू अभियान चलाया गया। मजदूरों को बाहर निकाला गया। सभी घायलों को निजी अस्पताल में भर्ती कराया गया है। शव को एमबीएस अस्पताल की मोर्चरी में रखवाया गया है। हादसे की सूचना पर पुलिस के आला अधिकारी, यूआईटी और रेलवे के अधिकारी मौके पर पहुंचे।
जानकारी के मुताबिक, दिल्ली-मुम्बई रेलवे ट्रैक पर 80 फिट रेलवे अंडरपास के पास काम चल रहा है।। बताया जा रहा कि अंडर पास के नीचे नाले में 15 से 20 मजदूर काम कर रहे थे। अचानक साइड की मिट्टी की दीवार भरभरा कर गिर गई।
मिट्टी ढहने के बाद वसीम (33) संजय नगर निवासी, सद्दाम, सुलेमान समेत चार मजदूर दब गए थे। रेस्क्यू करने में 7-8 मिनट का समय लग गया। इतने में वसीम की मौत हो गई थी। शेष घायल हो गए थे। हादसे के बाद साथी मजदूरों में आक्रोश फैल गया। तुरन्त एम्बुलेंस को बुलवाकर घायलों को निजी अस्पताल पहुंचाया गया।
हादसे के बाद रेलवे यूआईटी के अधिकारी मौके पर पहुंचे। जेसीबी की सहायता से मिट्टी को हटवाया। इधर उद्योग नगर थाना पुलिस ने पोस्टमार्टम के बाद शव परिजनों को सौंप दिया है। वसीम के भाई आसिफ ने रेलवे अधिकारी के खिलाफ शिकायत दी है। इसमें निर्माण कार्य के दौरान सावधानी नहीं बरतने के आरोप लगाए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn